አስፈጻሚ አካላት የህዝቡን ሚናና ሃያልነት ያለመገንዘብ ችግር አለባቸው -አቶ ኣባይ ፀሃየ
አስፈጻሚ አካላት የህዝቡን ሚናና ሃያልነት ያለመገንዘብ ችግር እንዳለባቸው በጥናት መረጋገጡን  የኢፊዲሪ ፖለሲ ጥናትና ምርምር ማዕከል አስታወቀ ፡፡በሚኒስትር ማዕረግ የማዕከሉ ዋና ዳይሬክተር አቶ ኣባይ ፀሃየ ይህንን የገለጹት ዛሬበአዲስ አበባ ከተማ መልካም አስተዳደር ከማስፈን አንጻር የህዝብ ተሳትፎ ማነቆዎች፣ መንስኤዎችና መፍትሔዎቻቸው የሚል ርዕስ በቀረበው ጥናት ላይ ተገኝተው ባሰሙት ንግግር ነው ፡፡እንደ አቶ ኣባይ ገለጻ የመልካም አስተዳደር ችግሮች በስፋት በየመርድኩ የተገለጹ ቢሆንም እንደዚህ  በጥናት ተመስርቶ በጥልቀት መቅረቡ አስፈጻሚው አካል ችግሩን በሚገባ እንዲገነዘበው እና እያንዳንዲ አስፈጻሚ ለመፍትሄው  በትኩረት እንዲሰራ ያደርገዋል ፡፡በሀገሪቱ ገጠርና ከተማ በህዝብ ከፍተኛ ተሳትፎ በርካታ የልማት ስራዎች የተከናወኑ ቢሆንም የሚፈለገው ያህል እንዳልሆነ ነው የጠቀሱት ፡፡ለዚህም የአስፈጻሚ አካላት የህዝብን ሚናና ሃያልነት በተገቢው መልኩ አለመረዳት እንደዋና ችግር የሚታይ መሆኑን ነው ያስገነዘቡት ፡፡በሁሉም የስራ ዘርፍ የተኬደው ርቀት ጥሩ ቢሆንም የህዝብ ተሳትፎ ከማሳደግ አንጻር ከዚህ የበለጠ መስራት  ይጠበቅበት  እንደነበር አብራርተዋል፡፡በአስፈጻሚ አካላት እንደ ችግር የተነሳው በተወካዮች ምክርቤት ፣በሙያ ማህበራት ላይና እንዲሁም በሴቶችና በወጣቶች ማህበራት ላይ ያለው አመለካከት ዝቅተኛ በመሆኑ ምክንያት  እነዚህን በተገቢው መንገድ አለማሳተፍ መኖሩን በጥናቱ ተመልክቷል ፡፡እነዚህ አካላትን በሀገሪቱ ፖሊሲ፣ ደንብና መመሪያ በሚወጣበት ጊዜ ህዝቡን በተገቢው መልኩ አለማሳተፍ እንደሚታይም ተገልጿል ፡፡ይህም የአስፈጻሚው አካላት በጉዳዩ ላይ ዝቅ አርጎ የማየት ነገር የህዝብ ተሳትፎና ስሜት  በተገቢው እንዳይደመጥ እንደ ትልቅ ችግር የታዩ ናቸው ተብሏል ፡፡እንደመፍትሄ የተነሳው አሁንም በመልካም አስተዳደር ችግር መፍትሄ ላይ ልዩ ትኩረት ሰጥቶ መስራት እንደሚገባ ተመልክተዋል ፡፡ለዚህም ልማታዊ አስተሳሰብ መያዝ ከተፈለገ የህዝብ አስተሳሰብ ማወቅ ወሳኝና አማራጭ የሌለው  ጉዳይ  እንደሆነ ነው የተገለጸው ፡፡የአመራር ምደባ ላይ ማንኛውም የአስፈጻሚ አካል ቦታዎች ዕውቀቱ ባላቸው መያዝ እንዳለባቸው  ነው  የተብራራው  ፡፡አመራር  ምደባ ላይ ህብረሰቡ አስተያየት እንዲሰጥ እንዲተች፣ አንድ አመራር ስልጣን ከመሰጠቱ በፊት የአመራሩ ደካማና ጠንካራ ጎኑ እንዲተች  ማድረግ ወሳኝ መሆኑን ተመልክቷል ፡፡የህብረተሰቡ ከፍ ለማድረግ የመገናኛ ብዚኋን፣  የህዝብ ምክርቤቶችና የሙያ ማህበራት   ሚና ጎልቶ እንዲወጣ ማድረግ ይገባልም ነው የተባለው  ፡፡በዚሁ መድረክ ይ የተለያዩ የባለድርሻ አካላት፣ ሚዲያዎችና ሌሎች የክልል ባለስልጣናትና የተለያ የህበረተሰብ ክፍሎች የተወያዩ ሲሆን መድረኩ እስከ ነገ ድረስ እንደሚወቀጥል ለማወቅ መቻሉን ዋልታ ሚድያና ኮሙኒኬሽን ኮርፖሬት  ዘግቧል ፡፡